EUROOPAN YHTEISÖJEN KOMISSIO 
Bryssel, 13.03.1998 
KOM(1998) 151 lopull. 
96/0126 (COD) 
KOMISSION LAUSUNTO 
EY:n perustamissopimuksen 189 b (2) (d) artiklan nojalla Euroopan parlamentin 
esittämistä muutoksista, jotka koskevat neuvoston yhteistä kantaa 
ehdotuksesta 
EUROOPAN PARLAMENTIN JA NEUVOSTON DIREKTIIVIKSI 
SELVITYKSEN LOPULLISUUDESTA MAKSUJÄRJESTELMISSÄ JA ARVOPAPERIEN 
SELVITYSJÄRJESTELMISSÄ 
KOMISSION EHDOTUSTA MUUTTAVA 
EY:n perustamissopimuksen 189 a (2) artiklan nojalla 

1. TAUSTA 
1. Komissio antoi 30. toukokuuta 1996 ehdotuksen direktiiviksi selvityksen lopullisuudesta ja 
vakuuksista.1 Tämä teksti lähetettiin edelleen Euroopan parlamentin, neuvoston, talous- ja 
sosiaalikomitean ja Euroopan rahapoliittisen instituutin käsittelyyn. 
2. Neuvosto aloitti ehdotuksen tarkastelun 20. syyskuuta 1996. 
3. Talous- ja sosiaalikomitea antoi 31. lokakuuta 1996 yksimielisesti komission ehdotusta 
koskevan lausunnon, jossa se suositti, että arvopaperien selvitysjärjestelmät sisällytettäisiin 
ehdotuksen soveltamisalaan.2 
4. Euroopan rahapoliittinen instituutti antoi lausuntonsa 21. marraskuuta 1996. Se piti ehdotusta 
tarpeellisena ja korosti sen huomattavaa merkitystä maksujärjestelmien tehokkaalle ja 
sujuvalle toiminnalle; instituutti suositti myös, että arvopaperien selvitysjärjestelmät 
sisällytettäisiin ehdotuksen soveltamisalaan. 
5. Euroopan parlamentti piti ehdotusta tarpeellisena ja antoi lausunnon komission ehdotuksesta 
täysistunnossaan 9. huhtikuuta 1997.3 
6. Komissio antoi 4. heinäkuuta 1997 Euroopan parlamentin, talous- ja sosiaalikomitean sekä 
Euroopan rahapoliittisen instituutin lausuntojen perusteella muutetun ehdotuksen.4 
7. Neuvosto vahvisti 13. lokakuuta 1997 yhteisen kannan5. 
8. Euroopan parlamentti teki 29. tammikuuta 1998 kolme tarkistusta toisessa käsittelyssä. 
Komission on Euroopan yhteisön perustamissopimuksen 189 b artiklan 2 kohdan d alakohdan 
mukaisesti annettava lausunto näistä tarkistuksista. 
KOM (96) 193 lopullinen, EYVL C 207, 18.7.1996, s. 13. 
EY VL C 56, 24.2.1997, s. 1. 
EYVL C 132,28.4.1997. 
Muutettu ehdotus Euroopan parlamentin ja neuvoston direktiiviksi selvityksen lopullisuudesta ja vakuuksista 
(jonka nimeksi muutetaan Järjestelmäriskin rajaamisesta maksujen ja arvopapereiden selvitysjärjestelmissä), 
KOM(97)345 lopullinen - 96/0126(COD), EYVL C 259, 26.8.1997, s. 6. 
EYVL C 375, 10.12.1997, s. 34. 
2. KOMISSION EDUSTAJAN KANTA TÄYSISTUNNOSSA 
Euroopan parlamentti ehdotti kolmea tarkistusta neuvoston yhteiseen kantaan. Komission edustaja 
hyväksyi kaikki tarkistukset. 
(Kyseiset tarkistukset on merkitty numeroilla 4-6; aikaisemmat tarkistukset 1-3 peruttiin.) 
3. KOMISSION LAUSUNTO EUROOPAN PARLAMENTIN TEKEMISTÄ TARKISTUKSISTA 
Tarkistus 4 
Tarkistuksessa 4 ehdotetaan yhteisen kannan 11 artiklan poistamista. Koska tarkistuksen 6 
ensimmäisessä kappaleessa sanotaan 11 artiklan tarkoittama asia selvemmin, komissio hyväksyy 
tarkistuksen. 
Tarkistus 5 
Tarkistuksessa 5 muutetaan yhteisen kannan 3 artiklan 1 kohdan loppuosaa. Tarkistuksessa 
korostetaan sellaisten tapausten poikkeuksellisuutta, joissa siirtomääräykset ovat päteviä siinäkin 
tapauksessa, että ne ovat tulleet järjestelmään maksukyvyttömyysmenettelyn aloittamisajankohdan 
jälkeen. Lisäksi tarkistuksessa käännetään todistustaakka toisin päin: siirtomääräykset, jotka ovat 
tulleet järjestelmään maksukyvyttömyysmenettelyn aloittamisen jälkeen ovat päteviä ainoastaan, 
jos "järjestelmä" voi todistaa, että se ei tiennyt eikä sen olisi pitänyt tietää 
maksukyvyttömyysmenettelyn aloittamisesta. Lopuksi tarkistuksessa määritellään se, kenen 
tietämättömyys on ratkaiseva, jotta maksukyvyttömyysmenettelyn aloittamisajankohdan jälkeen 
järjestelmään tulleet siirtomääräykset olisivat päteviä: mainitun ajankohdan jälkeen järjestelmään 
tulleet siirtomääräykset ovat päteviä vain, jos keskuksena toimiva vastapuoli, selvitysyhteisö tai 
selvitysosapuoli ei tiennyt eikä sen pitänyt tietää maksukyvyttömyysmenettelyn aloittamisesta. 
Vaikka komissio katsoo, että negatiivisen (tietämättömyyttä osoittavan) todisteen esittäminen voi 
olla vaikeata, se on kuitenkin sitä mieltä, että tällainen lauseke toimii käytännössä, varsinkin kun 
otetaan huomioon direktiivissä määritelty maksukyvyttömyyden ilmoittamismenettely. 
Tarkistus 6 
• ensimmäinen kappale 
Tarkistuksen 6 ensimmäinen kappale selkeyttää yhteisen kannan 11 artiklan sanomaa. Komissio 
voi siksi hyväksyä sekä tarkistuksen 4 (11 artiklan poistaminen) että tarkistuksen 6 ensimmäisen 
kohdan. On huomattava, että se seikka, että jäsenvaltiot voivat alistaa järjestelmiä valvontaan, ei 
tietenkään voi millään tavalla heikentää Euroopan keskuspankkijärjestelmän valtuuksia, jotka on 
määritelty sen perussäännön 22 artiklassa. 
• toinen kappale 
Tarkistuksen 6 toisen kappaleen päätarkoituksena on, että maksu- tai selvitysjärjestelmien 
loppukäyttäjä eli asiakas voi saada tiedon sekä siitä, mitä järjestelmää hänen pankkinsa tai 
sijoitusyhtiönsä käyttää tehdessään raha- tai arvopaperisiirtoja hänen lukuunsa, että näiden 
järjestelmien toimintaa säätelevistä olennaisista säännöistä. Tämä tekisi asiakkaille ja muille 
osapuolille, joilla on oikeutettu etu, mahdolliseksi verrata eri järjestelmien tarjoamia palveluita 
esimerkiksi siirtoajan suhteen ja arvioida eri järjestelmiin liittyviä riskejä. Komissio pitää hyvänä 
sitä, että tarkistuksen 6 toinen kohta parantaa maksu- tai selvitystapahtuman avoimuutta 
loppukäyttäjän kannalta. 
Muutettu ehdotus 
EUROOPAN PARLAMENTIN JA NEUVOSTON DIREKTIIVIKSI 
SELVITYKSEN LOPULLISUUDESTA MAKSUJÄRJESTELMISSÄ JA ARVOPAPERIEN 
SELVITYSJÄRJESTELMISSÄ 
<f 
Neuvoston yhteinen kanta Parlamentin tarkistukset 
(Tarkistus 4) 
11 artikla 
11 artikla Poistetaan 
Jäsenvaltiot voivat antaa järjestelmien 
suojaamiseksi järjestelmiä koskevia tässä 
direktiivissä annettuja säännöksiä tiukempia 
säännöksiä. 
(Tarkistus 5) 
3 artiklan 1 kohta 
1. Siirtomääräykset ja nettoutus ovat 
oikeudellisesti täytäntöönpanokelpoisia, ja ne 
sitovat sivullista siinäkin tapauksessa, että on 
aloitettu osallistujaa koskeva 
maksukyvyttömyysmenettely, jos 
siirtomääräykset ovat tulleet järjestelmään 
ennen 6 artiklan 1 kohdassa määriteltyä 
maksukyvyttömyysmenettelyn 
aloittamisajankohtaa tai ne on toteutettu 
maksukyvyttömyysmenettelyn 
aloittamispäivänä, paitsi jos järjestelmä tiesi tai 
sen olisi pitänyt tietää tällaisen menettelyn 
aloittamisesta. 1. Siirtomääräykset ja nettoutus ovat 
oikeudellisesti täytäntöönpanokelpoisia, ja ne 
sitovat sivullista siinäkin tapauksessa, että on 
aloitettu osallistujaa koskeva 
maksukyvyttömyysmenettely, jos 
siirtomääräykset ovat tulleet järjestelmään ennen 
6 artiklan 1 kohdassa määriteltyä 
maksukyvyttömyysmenettelyn 
aloittamisaj ankohtaa. 
Kun poikkeustapauksissa siirtomääräykset ovat 
tulleet järjestelmään 
maksukyvyttömyysmenettelyn 
aloittamisajankohdan jälkeen ja ne on selvitetty 
menettelyn aloittamispäivänä, ne ovat 
oikeudellisesti täytäntöönpanokelpoisia ja sitovat 
sivullisia ainoastaan, jos selvitysosapuoli, 
keskuksena toimiva vastapuoli tai selvitysyhteisö 
voi todistaa selvitysajankohdan jälkeen, että se ei 
tiennyt eikä sen pitänyt tietää tällaisen 
menettelyn aloittamisesta. 
(Tarkistus 6) 
10 artiklan toisen kohdan a ja b kohta (uusi) 
Edellä toisessa kohdassa tarkoitetun 
tiedottamisen lisäksi jäsenvaltiot, joiden lakia 
sovelletaan, voivat alistaa järjestelmiä 
valvontaan tai hyväksyntävelvoitteen alaiseksi. 
Kuka tahansa, jolla on oikeutettu etu, voi pyytää 
laitokselta tietoa siitä, mihin järjestelmiin se 
osallistuu ja minkälaiset ovat näiden 
järjestelmien toimintaa säätelevät olennaiset 
säännöt. 
< 

ISSN 1024-4492 
KOM(98) 151 lopullinen 
ASIAKIRJAT 
FI 09 10 06 
Luettelonumero : CB-CO-98-155-FI-C 
ISBN 92-78-31992-9 
Euroopan yhteisöjen virallisten julkaisujen toimisto 
L-2985 Luxemburg